4 राज्यों की सीमा को छूते, उत्तर-प्रदेश के सोनभद्र जिले के रेणुकूट में 1962 में स्थापित ये फैक्टरी इस क्षेत्र में, जवाहर लाल नेहरू के आग्रह पर, इसलिए लगाई गई , ताकि आदिवासी बहुल इस इलाके का विकास हो. लेकिन आज नजारा कुछ और ही है. ये क्षेत्र उत्तर-प्रदेश ही नहीं बल्कि देश के बदहाल इलाकों में से एक माना जाता है. मगर इस फैक्ट्री के मालिकान और अफसर बड़ी तेजी से अमीर-दर-अमीर होते गए. ये क्षेत्र उघोग-धंधों से पटा पड़ा है. कुमार-मंगलम बिरला की छवि , इस क्षेत्र में, एक महाराजा सरीखी है. ऐसा लगता है , मानो दुनिया के सबसे बड़े लोकतंत्र में आज भी कुछ महाराजा अपनी रियासतों के साथ अस्तित्व में बने हुए हैं. बिरला और रेणुकूट की कहानी भी कुछ इसी तर्र पर है.